Javili se uberovci: 'Od jutra ne prestaju vožnje. Hvala taksisti'

U Uberu kažu da je ovo 'spontano okupljanje', kako ga nazivaju taksisti, iako su još početkom godine najavili blokadu grada, opasnost za građane i infrastrukturu grada

<p>Nakon što su taksisti blokirali promet u centru Zagreba parkiravši se duž Vukovarske ulice u oba smjera zbog, kako kažu, nelegalne i nelojalne konkurencije, oglasili su se iz Ubera.</p><p>Oni kažu da je ovo 'spontano okupljanje', kako ga nazivaju taksisti iako su još početkom godine <a href="https://www.24sata.hr/news/taksisiti-blokirali-vukovarsku-i-otezavaju-promet-u-zagrebu-529402">najavili blokadu grada</a>, opasnost za građane.</p><p><strong>POGLEDAJTE VIDEO:</strong></p><p>- Smatramo da blokiranje grada predstavlja opasnost za građane i infrastrukturu grada. Blokiranjem grada najviše trpe građani, ali se takvim nepromišljenim odlukama šteti i poslovanju grada, gospodarstvu te se ograničava pristup javnim servisima.</p><p>U tijeku je turistička sezona diljem Hrvatske, a blokada gradova ne prikazuje sliku Hrvatske kakvu želimo da strani gosti zapamte. Ovakav pritisak je u današnje vrijeme neprihvatljiv i predstavlja relikt nekih prošlih vremena, te nije primjer moderne europske države. Smatramo da se problemi mogu rješavati na drugačiji način.</p><p>Uber potiče kretanje u gradovima, a u Hrvatskoj ga koristi više od 100.000 ljudi zato što je pouzdan, siguran i lako dostupan. Turisti iz čak 118 zemalja su koristili Uber tijekom ove godine.</p><p>U konstruktivnom smo dijalogu s predstavnicima vlasti te podupiremo donošenje nove regulative koja štiti pravo potrošača na izbor i promiče tržišno natjecanje - priopćili su iz Ubera.</p><p><strong>POGLEDAJTE VIDEO:</strong></p><h2>Javili se uberovci: 'Od jutra ne prestaju vožnje. Hvala taksisti'</h2><p>O prosvjedu taksista izjasnili su se i čitatelji 24sata koji su u komentarima izrazili svoj stav. </p><p>- Radim za Uber. Od jutra ne prestaju vožnje. Hvala taksisti. btw: počeli su vam pisati kazne za blokadu prometa - napisao je jedan čitatelj.</p><p>- Dosta su gulili kožu narodu. Neka se priviknu na kapitalizam i tržišno natjecanje - nadovezao se drugi.</p><p>- Uberovi vozači su jako pristojni, dosad svi na koje sam naletio i auti su im u besprijekornom stanju, voze normalno, ugodnije je, puno jeftinije, taksisti su nadr**ni i voze tko manijaci, a preskupo..ne vidim tu ništa nelegalno, to je kao da nazoveš frenda i kažeš mu i 'de me odbaci do Dubrave, dat ću ti 20 kuna za gorivo..' - napisao je treći.</p><p>- Dobra logika, onda je i Todorić trebao blokirati državu kada su došli Lidl i Kaufland - dodao je čitatelj.</p><p>- Pravna formulacija Uberovoga rada je zaista "rupa u zakonu" (rent-a-car s vozačem!) i tu općinski, gradski, kotarski, županijski ... drugovi&gospoda ne mogu ništa kasirati. Zato je Uber točno 3x jeftiniji jer su licencirani taksisti morali platiti svoju licencu svima, od portira do ... a i tekuće poslovanje im je opterećeno sa blizu 20 raznih davanja. Primitivni kapitalizam = darvinizam - napisao je čitatelj 24sata, a mnogi komentiraju kako više nemaju namjeru voziti se taksijem.</p><p>- Prosvjeduju jer im nisu jednaka prava. Za Uber vam ne treba ništa, a recimo za radio taxi Zagreb vam treba licenca koju godišnje plati 1500kn, mora sebi plaćat mirovinsko i zdravstveno, mora plaćat porez, mora s autom ako mu je do 5g 2X godišnje na tehnički, ako je iznad 5 g mora 4X na tehnički dok recimo Uber nema ništa od navedenoga - dodao je čitatelj.<br/> </p><p> </p>